b'\n_START_ARTICLE_\nRepublique\n_START_PARAGRAPH_\nTeatret Republique er et dansk teater som ble stiftet i 2009 og som holder til i bygningene Kanonhallen og Dansesalen p\xc3\xa5 \xc3\x98sterf\xc3\xa6lled Torv, \xc3\x98sterbro i K\xc3\xb8benhavn. Teatret er en selveiende institusjon under paraplyorganisasjonen K\xc3\xb8benhavns Teater og ledes av direkt\xc3\xb8rene Martin Tulinius (til 2016), Rasmus Adiran og Hans Christian Gimbel. Republiques profil er nyskapende teater med blikk p\xc3\xa5 klassikere samt internasjonal scenekunst og grensebrytende installasjonsforestillinger.'